open-index/open-wikipedia-markdown huggingface dataset:
Mezgls (ātruma mērvienība)

**Mezgls** (, ) ir nemetriska ātruma mērvienība. Izmanto jūrniecībā, aviācijā un meteoroloģijā. Terminu "mezgls", saistībā ar ātrumu, ieviesa jūrnieki, kuri mērīja kuģu ātrumu ar lagas palīdzību. Mezglos tiek noteikts ātrums ar kādu pārvietojas transportlīdzeklis attiecībā pret vidi (kuģis ūdenī, lidmašīna gaisā).

1 mezgls = 1 jūras jūdze stundā.

## Simbols
Mezglam nav starptautiski vispāratzīta viena noteikta simbola. Starptautiskais mēru un svaru birojs, ASV un Kanādas jūrniecības institūcijas lieto saīsinājumu **kn**. Plaši izplatīts ir saīsinājums **kt** vai **kts** (daudzskaitlī).

## Vēsture
Līdz pat 19. gadsimta vidum kuģa ātrumu mērīja, izmantojot lagu. Tā sastāvēja no koka dēlīša (tā viens gals bija padarīts smagāks, lai tas peldētu stāvus), kurš bija piesiets pie virves (uztīta uz spoles). Uz virves bija iesieti mezgli ik pēc 47 pēdām un 3 collām (14,4018 m). Viens jūrnieks iemeta dēlīti ūdenī un ritināja virvi no spoles, skaitīdams mezglus, kamēr otrs jūrnieks uzmanīja smilšu pulksteni, lai ievērotu precīzu laiku. Tika izmantots 30 s pulkstenis. Ātrums 1 mezgls tādējādi sanāca 20,25 collas/s vai 1,85166 km/h.

Mūsdienās izmanto elektroniskās lagas, kas ir iebūvētas kuģa korpusā.

## Atsauces
Kobe

**Kobe** (, ) ir pilsēta Japānā, Hjogo prefektūras administratīvais centrs un viena no nozīmīgākajām ostas pilsētām Japānā. 2021. gadā Kobē dzīvoja 1,51 miljons iedzīvotāju, līdz ar to tā ir septītā lielākā pilsēta Japānā. Kobe atrodas Honsju salas dienvidos, Osakas līča ziemeļos. Kobe kopā ar Osaku un Kioto veido Keihanšinas metropoli.

Kobe ir Rīgas sadraudzības pilsēta. Tā ir dāvinājusi Rīgai sadraudzības pulksteni, Kobes vārdā tika pārsaukts Meteora dārzs Rīgā. 1996. gadā Rīgas Zooloģiskais dārzs Kobes Odži (''Ouji'') zooloģiskajam dārzam dāvināja ziloņu mātīti Zuzi, kas ir līdz šim vienīgais Rīgas Zoo dzimušais zilonis.

## Ģeogrāfija
Kobe atrodas Hjogo prefektūras dienvidaustrumos, Osakas līča ziemeļos. Pilsētas teritorijā atrodas Roko kalni, kuras augstākais punkts (931,25 m) ir arī Kobes augstākais punkts virs jūras līmeņa. Roko kalni veido dabisku robežu starp Kobi un tās piepilsētām. Pilsētas apdzīvotākā daļa atrodas līdzenajā teritorijā starp Roko kalniem un Osakas līci.

## Administratīvais iedalījums
Kobes jurisdikcijā atrodas 9 pilsētas rajoni (apkaimes): , , , , , , ,  un .

## Atsauces

## Ārējās saites
Džordžs I

**Džordžs I** (*George Louis*; dzimis , miris ), arī **Georgs Ludvigs** (), bija Lielbritānijas un Īrijas karalis no  līdz pat savai nāves dienai, kā arī no 1698. gada Hannoveres kūrfirsts Svētās Romas impērijas sastāvā.

## Dzīvesgājums
Dzimis 1660. gadā mūsdienu Lejassaksijas teritorijā, un mantoja titulu un zemes no Braunšveigas-Līneburgas hercoga. Vairāku Eiropas karu dēļ viņa pārvaldītā teritorija Vācijā paplašinājās un 1708. gadā viņš tika atzīts par Hannoveres kūrfirstu. 54 gadu vecumā, pēc karalienes Annas nāves, viņš kāpa Lielbritānijas tronī kā Hannoveres dinastijas pirmais monarhs. Lai gan bija vairāk nekā 50 tuvāku Annas asinsradinieku, tomēr 1701. gadā pieņemtais troņa mantošanas likums aizliedza katoļiem kāpt tronī. Džordžs bija Annas tuvākais radinieks, kurš bija protestants. Uz to reaģēja jakobīņi, kuri mēģināja gāzt Džordžu un viņa vietā iecelt Annas katolisko pusbrāli, Džeimsu Frānsisu Eduardu Stjuartu, bet viņu mēģinājums cieta neveiksmi.

Džordža valdīšanas laikā monarhijas vara tika samazināta un Lielbritānijā sākās pāreja uz ministru kabinetu valdības mūsdienīgo sistēmu, kuru vada premjerministrs. Viņa valdīšanas beigās patiesā vara piederēja seram Robertam Volpolam, Lielbritānijas pirmajam *[[de facto]]* premjerministram. Džordžs nomira ceļojumā netālu no dzimtās Hannoveres, kur arī tika apglabāts.

## Bibliogrāfija

* Beattie, John M. The English Court in the Reign of George I. Cambridge: Cambridge University Press. 1967
* Marlow, Joyce; Introduction by Antonia Fraser (1973). The life and times of George I. London: Weidenfeld and Nicolson. .
* Hatton, Ragnhild. George I: Elector and King. London: Thames and Hudson. 1978 .
* Williams, Basil; Revised by C. H. Stuart. The Whig Supremacy 1714—1760. Second edition. Oxford: Oxford University Press. 1962

## Atsauces un piezīmes

## Ārējās saites
Anna Stjuarte

**Anna Stjuarte** (; dzimusi , mirusi ) bija pirmā Lielbritānijas Karalistes valdniece.

## Dzīvesgājums
Cēlusies no Stjuartu dinastijas. Dzimusi 1665. gadā karaļa Džeimsa II ģimenē, kurš bija pārgājis katolicismā, un 1688./89. gadā tika gāzts no troņa pēc t.s. Slavenās revolūcijas. Anglijas, Skotijas un Īrijas troņus ieguva Viljams III (Skotijā kā Viljams II), Annas svainis un māsa Marija II. Pēc Marijas nāves 1694. gadā Viljams III valdīja vienpersoniski līdz savai nāvei 1702. gadā.

1702. gada 8. martā Anna kļuva par Anglijas, Skotijas un Īrijas karalieni.
1707. gada 1. maijā, saskaņā ar Aktu par ūniju, Anglija un Skotija apvienojās vienā valstī, izveidojoties Apvienotajai Lielbritānijas Karalistei. Anna kļuva par tās pirmo valdnieci, vienlaicīgi būdama Īrijas karaliene. Anna valdīja 12 gadus, nomirstot 1714. gada augustā.

Tā kā karaliene Anna mira, neatstājot dzīvus pēcnācējus, Stjuartu dzimtas tiešā līnija izmira. Pēc viņas tronī kāpa Annas otrās pakāpes brālēns Hannoveres kūrfirsts Džordžs I, dibinot Hannoveres dinastiju. Džordžs I bija Džeimsa I Stjuarta mazmazdēls.

## Dzimtas koks

## Papildliteratūra

* 
* 
* 
* 
* 
* Waller, Maureen (2006). *Sovereign Ladies: Sex, Sacrifice, and Power. The Six Reigning Queens of England*. New York: St. Martin's Press. .
* 

## Atsauces

## Ārējās siates
Eduards VIII Vindzors

**Eduards VIII Vindzors** (*Edward Albert Christian George Andrew Patrick David of Windsor*, dzimis ; miris ) bija Apvienotās Karalistes un britu aizjūras domīniju karalis, kā arī Indijas imperators no  līdz tā paša gada 10. decembrim, kad atteicās no troņa. Viņš bija otrais monarhs no Vindzoras dinastijas, kurai nosaukumu bija devis viņa tēvs Džordžs V, nomainot Saksijas-Koburgas un Gotas dzimtai nosaukumu 1917. gadā.

Pirms kļuva par karali, Eduardam bija vairāki tituli: Jorkas princis Eduards, Kornvolas un Jorkas princis Eduards, Kornvolas hercogs, Rotsejas hercogs, kā arī Velsas princis (1910—1936). Vēl būdams jaunietis, viņš piedalījās arī Pirmajā pasaules karā, kā arī devās dažādos ārzemju ceļojumos sava tēva vārdā.
[thumb|Jaunā karaļa Eduarda VIII portrets uz žurnāla [Atpūta (žurnāls)|"Atpūta" (Nr.587, 31.01.1936) vāka.]]
Tikai pēc dažu mēnešus valdīšanas, Eduards VIII izraisīja konstitucionālo krīzi, piedāvājot noslēgt laulības amerikāņu šķirtenei Volisai Simpsonei. Eduards VIII likumiski varēja apprecēties ar Simpsones kundzi un vienlaicīgi palikt par karali, toties dažādu apgabalu premjerministri iebilda pret šīm laulībām, argumentējot, ka tauta nekad nespēs Simpsoni pieņemt kā karalieni.  Belvederas pilī Eduards VIII parakstīja lēmumu par atteikšanos no troņa, lai tomēr varētu noslēgt šīs laulības. Viņš ir vienīgais britu monarhs, kurš brīvprātīgi ir atteicies no troņa. Eduards VIII valdīja tikai 325 dienas, kas ir viens no visīsākajiem monarhu valdīšanas termiņiem, kā arī viņš netika kronēts.

 Eduardam tika piešķirts Vindzoras hercoga tituls. Otrā pasaules kara laikā sākotnēji Eduards tika norīkots Lielbritānijas kara misijā Francijā, bet pēc tam pārcēlās uz Bahamām.

## Atsauces un piezīmes

## Ārējās saites

* Karaliskie tituli un amati Lielbritānijā
* Vindzoras hercoga Eduarda kontakti ar nacistiem, "Guardian", 2002., 20.06.
* Г.С. Остапенко. "Британская монархия от Эдуарда VIII до Елизаветы II" / "Новая и новейшая история", №4-5, 2000. (krievu val.).
* Hercogienes kontakti ar nacistiem
* Ирина Красникова. Любовь не умирает... Уоллис Симпсон и Эдвард VIII (krievu val.) 
* Peoples.Ru: "Отречение во имя любви: Эдуард VIII и Уоллис Симпсон" (krievu val.)
Pienvedēja Piedzīvojumi

**Pienvedēja Piedzīvojumi** ir rokgrupa no Latvijas, kas dibināta 1994. gadā Sabilē.
Grupas pamatsastāvs nav mainījies kopš tās dibināšanas. Māris Žigats (vokāls, bass), Aldis Lunde (ģitāra) un Pēteris Lunde (sitamie instrumenti). 

## Vēsture
Grupa dibināta 1994. gadā Sabilē. Pēc divu pašizdotu albumu izdošanas kasetēs tā 1996. gadā noslēdz līgumu ar kompāniju "Mikrofona ieraksti", kur iznāk pirmie divi oficiālie grupas albumi "Cilvēks ar trepēm" un "Mazā meža zivs", kas padara grupu labi zināmu alternatīvās mūzikas klausītāju vidū. 

Vēlāk ar pārtraukumiem darbība turpinās un tiek izdoti jauni albumi gan "Mikrofona ierakstos", gan citās kompānijās. 

2017. gadā "Cilvēks ar trepēm" tiek izdots vinila formātā. 

2019. gada albums "Nelaiks", kurā grupas skanējumu papildinājuši elektroniskās mūzikas elementi, iegūst balvu "Zelta mikrofons" kā gada labākais rokmūzikas albums. 

2020. gada novembrī nāk klajā Jāņa Žildes sarakstītā grupas biogrāfija ""Pienvedēja Piedzīvojumi": Trīs no Sabiles".

2023. gada 23. septembrī Latvijas Nacionālajā Bibliotēkā notiek pirmizrāde dokumentālai filmai par "Pienvedēja Piedzīvojumiem".
## Diskogrāfija
### Albumi

## Citi izdevumi

## Bibliogrāfija
* Jānis Žilde. *"Pienvedēja piedzīvojumi." Trīs no Sabiles: autorizēta biogrāfija.* Rīga: Dienas grāmata, 2020. 

## Atsauces
78. Kinoakadēmijas balva

**78. Kinoakadēmijas balvas** tika pasniegtas  Kodak teātrī, Holivudā, ASV. Balvu pasniegšanu vadīja Džons Stjuarts.

Nominācijas 31. janvārī paziņoja Kino mākslas un zinātnes akadēmijas prezidents Sids Geniss un aktrise Mira Sorvino. Visvairāk nominācijas — astoņas — saņēma filma "Kuprainais kalns". Visvairāk balvu saņēma filmas "Kuprainais kalns", "Sadursme", "Karalis Kongs" un "Geišas atmiņas".

## Balvu ieguvēji un nominanti
Balvu ieguvēji ir atzīmēti **treknrakstā**.

## Atsauces
Marija II Stjuarte

**Marija II** (; dzimusi , mirusi ) bija Orānijas princese konsorte no 1677. līdz 1694. gadam, Anglijas, Skotijas un Īrijas karaliene kopā ar savu vīru karali Viljamu III no 1689. līdz 1694. gadam. Ieguva troni pēc t.s. Slavenās revolūcijas, kad no troņa bija spiests atkāpties Marijas tēvs, karalis Džeimss II. Turēdamās ēnā laikā, kad karalis Viljams III atradās valstī, parādīja sevi ka efektīvu valdnieci periodos, kad Viljams atradās kara kampaņās ārzemēs.

## Tituli
* Princese Marija (30.04.1662.-13.02.1689., *Princess Mary*)
* Viņas Augstība Orānijas princese Marija (04.11.1677.-13.02.1689., *Her Highness The Princess of Orange*)
* Viņas Majestāte karaliene Marija (13.02.1689.-28.12.1694., *Her Majesty The Queen Mary*)

## Ārējāss aites
Stoļerovas pagasts

**Stoļerovas pagasts** ir Rēzeknes novada teritoriāla vienība tā austrumos. Robežojas ziemeļos ar Griškānu un Ludzas novada Cirmas pagastu, austrumos ar Ludzas novada Pureņu un Ņukšu pagastiem, dienvidos ar Kaunatas pagastu, rietumos pa Rēzeknes upi ar Čornajas pagastu. Pagasta centrs atrodas Stoļerovā.

## Daba
### Hidrogrāfija
#### Upes
* Rēzekne
** Ancovas strauts
* Kivdolica
*Kara upe

#### Ezeri

* Aprūbs 
* Leidacis
* Rikopoles ezers
* Služevas ezers
* Stoļerovas ezers
* Spruktu ūdenskrātuve
*Šostu ezers
*Viecinu ezers
*Zverincu ezers
* Ancovas ezers
* Dziļūts

## Vēsture
1945. gadā Rēzeknes apriņķa Rēznas pagastā izveidoja Stoļerovas ciema padomi. Rēzeknes rajona **Stoļerovas ciemam** 1954. gadā pievienoja likvidēto Auziņu ciemu, 1962. gadā kolhoza «Zarja» teritoriju pievienoja Goveikas ciemam, 1963. gadā Stoļerovas ciemam pievienoja daļu likvidētā Višu ciema un Kaunatas ciema kolhoza «30 ļet Oktjabrja» teritoriju. 1990. gadā ciemu reorganizēja par pagastu. 2009. gadā Stoļerovas pagastu kā administratīvo teritoriju iekļāva Rēzeknes novadā.

### Kultūras un vēstures pieminekļi
Pagasta teritorijā ir četri valsts un viens vietējās nozīmes kultūras piemineklis.

Valsts nozīmes pieminekļi:
* Stoļerovas katoļu baznīcas žogs ar vārtiem
*Stoļerovas katoļu kapela
*Gerardovas senkapi
*Rikopoles senkapi
Vietējās nozīmes arheoloģiskais piemineklis - Rudzātu viduslaiku kapsēta

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas (pēc iedzīvotāju skaita) pagastā ir: **[[Stoļerova]]** (pagasta centrs), Rosica, Rozeļmuiža.

## Saimniecība
### Transports

## Izglītība un kultūra
Pagastā darbojas Rēznas pamatskola, bibliotēka.

## Atsauces
Velsas princis

right|thumb|200px|Velsas prinču ģerbonis

**Velsas princis** (angl. *Prince of Wales*, vels. *Tywysog Cymru*) ir troņmantnieka tituls Anglijas Karalistē, bet pēc 1707. gada Apvienotajā karalistē.

## Vēsture
Sākotnēji tas bija Velsas monarha tituls (burt. "tywysog" nozīmē "vadonis", "valdnieks").

Kā vēsta leģenda, 13. gadsimta beigās karalis Edvards I, daļēji pakļāvis Velsu, sasaucis uz pārrunām velsiešu aristokrātus un piedāvājis pārtraukt karu, ja tie atzīs sevi par Anglijas troņa vasaļiem. Tie piekrituši ar noteikumu, ka par Velsas princi kļūs Velsas zemē dzimušais, kurš ne vārda neprot angliski (tai laikā, protams, franciski). Pēc vienošanās noslēgšanas Edvards I ienesis zālē savu tikko kā netālajā Karnarvonas pilī piedzimušo dēlu Edvardu, pasludinot viņu par Velsas princi: "a prince born in Wales, who did not speak a word of English".

Tituls netiek automātiski mantots, bet katru reizi to piešķir. Parasti titulu saņem monarha vecākais dēls, taču divas reizes tas ir piešķirts mazdēliem (nākamajiem Ričardam II un Džordžam III). Divas reizes pēc Velsas prinču nāves tituls piešķirts to jaunākajiem brāļiem (Henrijam VIII un Čārlzam I).

Bez tam Velsas princim pienākas Česteras grāfa tituls (*Earl of Chester*). Ja Velsas princis ir monarha dēls, tam pienākas vēl papildus Kornvelas hercoga tituls (*Duke of Cornwall*), Skotijas Rotsejas hercoga tituls (*Duke of Rothesay*) un virkne otršķirīgāku titulu.

## Ārējās saites

* The Prince of Wales (official website)
* Monarchy Wales - leading campaign organisation
* The Prince's Official Canadian Visit (2001) 
* "Saskatchewan Honours Future King" (2001)
* The Straight Dope: How can I become Prince of Wales? 
* The Royal Family Tree of Europe 
* Portrait of The Prince of Wales by David Griffiths
* Painting & Patronage
Pac's Life

**Pac's Life** ir sestais pēc nāves iznākušais Tupaka Šakura albums. Albums tika izdots kā veltījums viņa desmitajam nāves gadam. Tas tika izdots  ASV un  Eiropā.

Diskā ir iekļauti viesmākslinieki kā Ashanti, T.I., Snoop Dogg, Ludacris, Keysha Cole, Outlawz, Chamillionare un Young Buck. T.I. un ashanti tika iekļauti albuma pirmajā un komerciāli veiksmīgākajā singlā. Dziesmas Pac's Life video tika filmēts "Tupac Amaru Shakur Center of the Arts" parkā Losandželosā.

## Dziesmu ierakstīšana
Visu dziesmu vokāli jau bija gatavi T. Šakura Makaveli periodā, ieskaitot Untouchable, kas bija ierakstīts tikai 3 dienas pirms viņa nāves un izņemot "Soon As I Get Home" un Apvienotās Kralistes un Japānas bonuss dziesmu "Dear Mama Remix". Dziesma "Scared Straight" bija ierakstīta 1991. gadā.

## Dziesmu saraksts
Best of 2Pac Part 2: Life

**Best of 2Pac Part 2: Life** ir amerikāņu repera Tupaka Šakura labāko hitu kompilācija.

Life ir sērijas otrā daļa, pirmā daļa ir "Thug". Abi albumi tika izdoti vienā dienā un abos albumos ietilpst iepriekš neizdoti hitu remiksi. Šobrīd ASV ir pārdoti vairāk kā 94 540 albuma eksemplāri.

## Dziesmu saraksts
# Definition of a Thug Nigga 
# Still Ballin' (Nitty Remix) *(ar [[Trick Daddy]])*
# Until the End of Time (RP Remix) *(ar [[Ričards Peidžs|Ričardu Peidžu]])*
# Never Call U Bitch Again *(ar [[Tyrese]])*
# They Don't Give a Fuck About Us *(ar [[The Outlawz]])*
# Keep Ya Head Up 
# Ghetto Gospel *(ar [[Eltons Džons|Eltonu Džonu]])*
# Brenda's Got a Baby
# Thugz Mansion
# When I Get Free II
# Dopefiend's Diner *(iepriekš neizdots)*

## Topu pozīcijas
Albums pirmajā nedēļā iekļuva U.S. Billboard Top 200 77. vietā un otrajā nedēļā 158. vietā. Pirmajās divās nedēļās albums tika pārdots 30 000 eksemplāros.
Timati

**Timati** (), īstajā vārdā **Timurs Junusovs** (, dzimis  Maskavā) ir Krievijas dziedātājs, reperis un mūzikas producents.

Uzsāka karjeru 1998. gadā. Ieguva atpazīstamību 2004. gadā pēc dalības raidījumā "Talantu Fabrika" (*Фабрика звёзд*). 2006. gadā izdeva savu pirmo solo albumu *Black Star* un kopā ar partneriem izveidoja tāda paša nosaukuma mūzikas zīmolu, kas vēlāk kļuva par pārvaldītājsabiedrību, kurā apvienojās dažādi uzņēmumi — no apģērbu un burgeru veikaliem līdz frizētavām un tetovēšanas saloniem. Pameta *Black Star* 2020. gadā.

Filmējies vairākās filmās un televīzijas seriālos, kur lielākoties tēloja kameo lomas. Apbalvots ar vairākām Krievijas mūzikas balvām.

2022. gada maijā Latvija aizliedza Timati ieceļot valstī, jo viņš atbalstīja Krievijas iebrukumu Ukrainā un attaisnoja Krievijas agresiju. 2022. gada 19. oktobrī Ukrainas sankciju sarakstā tika iekļautas personas, „kas publiski aicina uz agresīvu karu, attaisno un atzīst par likumīgu Krievijas Federācijas bruņoto agresiju pret Ukrainu, Ukrainas teritorijas pagaidu okupāciju”.

## Diskogrāfija
### Studiju albumi
* *VIP77* (2006)
* *Black Star* (2006)
* *The Boss* (2008)
* *SWAGG* (2012)
* 13 (2013)
* *Олимп* (2016)
* *Транзит* (2020)

## Atsauces

## Ārējās saites

* Fanu klubs
Pavasara brīvlaiks

**Pavasara brīvlaiks** ir vienas no četrām (piecām - pirmklasniekiem) skolēnu brīvdienām Latvijas skolās.

## 2007./2008. mācību gadā
2007./2008. mācību gadā pavasara brīvlaiks Latvijas skolās ir no no 20.03.2008. līdz 28.03.2008. Tā kā skolēnu brīvdienu laiki tiek pieņemti un izsludināti katru gadu no jauna, 2008./2009. mācību gadā pavasara brīvlaiks ir paredzēts no 2009.gada 3. līdz 9. aprīlim.

Visas skolas ir obliģētas ievērot Izglītības un Zinātnes Ministrijas noteiktos skolēnu brīvdienu laikus, visās skolās tiem jābūt vienādiem.

## Atsauces
Best of 2Pac Part 1: Thug

**Best of 2Pac Part 1: Thug** ir amerikāņu repera Tupaka Šakura labāko hitu izlase. Sērijā ir divi albumi — "Thug" un "Life". Abi albumi tika izdoti vienā dienā: . Līdz  ASV ir pārdoti 94 429 šī albuma eksemplāri.

## Dziesmu saraksts
# 2 of Amerikaz Most Wanted *(ar [[Snoop Dogg]])*
# California Love (Original Mix) *(ar [[Dr. Dre]] un [[Rodžers Trautmens|Rodžeru Trautmenu]])*
# So Many Tears
# I Ain't Mad At Cha *(ar [[Danny Boy]])*
# How Do U Want It *(ar [[K-Ci & JoJo]])*
# Trapped
# Changes
# Hail Mary
# Unconditional Love
# Dear Mama *(remikss; ar [[Entonijs Hamiltons|Entoniju Hamiltonu]])*
# Resist the Temptation *(ar [[Emels Larjē|Emelu Larjē]]; iepriekš neizdota dziesma)*

## Topu pozīcijas
Pirmajā nedēļā albums iekļuva Billboard 200 65. vietā un otrajā nedēļā 126. vietā. Kopā pirmajā nedēļā pārdeva 22 500 eksemplārus un abās nedēļās 36 000 eksemplārus.
Nu-Mixx Klazzics 2

**Nu-Mixx Klazzics Vol. 2** ir ASV repera 2Pac līdz 2007. gadam izdoto labāko dziesmu remiksu albums. To izdeva Koch, un tas ir turpinājums 2003. gadā iznākušajam albumam Nu-Mixx Klazzics. Sākotnējais tā nosaukums bija *Evolution: Duets & Remixes*.

Albumā visvairāk ir remiksi no viņa albumiem All Eyez On Me un The Don Killuminati: The 7 Day Theory. Albums iekļuva Billboard 200 45. vietā ar pārdotiem gandrīz 15 000 eksemplāriem.

## Dziesmu saraksts
Lieldienu zaķis

thumb|right|200px|Cilvēks Lieldienu zaķa kostīmā

**Lieldienu zaķis** ir mitoloģisks truša tēls, kas Lieldienās bērniem dāvina dāvanas un saldumus.

## Izcelsme

Olas, tāpat kā Lieldienu zaķis ir senas vēstures simboli, tāpēc ka putni dēja olas un zaķi dzemdēja mazuļus agrā pavasarī.
Māršaliešu valoda

**Māršaliešu valoda** (**) ir austronēziešu saimes mikronēziešu atzara valoda, kurā runā vairāk kā 40 000 cilvēku galvenokārt Māršala Salu Republikā, kur tā ir valsts valoda.

## Ārējās saites

* Māršaliešu sarunvalodas vārdnīca
* ''Marshallese Language Training Manual''
* ''Everything2'' par māršaliešu valodu
* ''Ethnologue'' par māršaliešu valodu
* Māršaliešu fonoloģija
Belava

**Belava** () ir pilsēta Polijas dienvidrietumos, Lejassilēzijas vojevodistē uz dienvidiem no Dzeržoņovas Soves kalnos (*Góry Sowie*). Līdz 1945. gadam - Vācijas sastāvā ar nosaukumu Langenbīlava (*Langenbielau*). Apkārtnes kalnos daudzas tūrisma takas.
Zgoželecas apriņķis

**Zgoželecas apriņķis** () ir apriņķis Polijas Lejassilēzijas vojevodistē. Robežojas ar Lejassilēzijas vojevodistes Boleslavecas un Lubaņas apriņķiem, Lubušas vojevodistes Žaru un Žagaņas apriņķiem, kā arī Čehiju un Vāciju.
Olava

**Olava** (, vēsturiski arī ) - pilsēta Polijas dienvidrietumos, Lejassilēzijas vojevodistē uz dienvidaustrumiem no Vroclavas pie Odras upes.

Pilsēta pirmoreiz minēta rakstos kā *Oloua* 1149. gadā. 1206. gadā tā kļuva par vienu no Silēzijas Pjastu dinastijas rezidences pilsētām, bet 1234. gadā tai piešķīra pilsētas tiesības. 1241. gadā pilsētu nopostīja mongoļi, 1448. gadā - husīti, bet 1634. gadā, Trīsdesmitgadu kara laikā, tā atkal tika izpostīta.

XVIII un XIX gadsimtā Olava kļuva par tabakas audzēšanas centru. 1842. gadā starp Olavu un Breslavu sāka darboties pirmā dzelzceļa līnija Silēzijā.

2. pasaules karā Olava bija pirmā Vācijas pilsēta, kura tika pakļauta bombardēšanai - to veica poļu aviācija Polijas kampaņas laikā. Kara laikā 60% no pilsētas būvēm tika nopostītas. Pamatojoties uz Potsdamas konferences lēmumiem, pilsēta tika nodota no Vācijas Polijai. Pilsētas vācu iedzīvotāji tika padzīti. Sociālistiskās Polijas laikā pilsētsas pievārtē atradās PSRS armijas bāze - militārais aerodroms.

2006. gadā pilsētā atklāja ASV autodaļu ražotāja *American Axle* rūpnīcu.

Olava ir vācu priestera Bernharda Lihtenberga (*Bernhard Lichtenberg*, 1875 - 1943) dzimtā pilsēta.
Kurzemes Radio

**Kurzemes Radio** ir Latvijā pirmā un lielākā reģionālā komercradio stacija. Savu darbību uzsāka 1997. gada 25. maijā.

Kurzemes Radio nedēļā ir 70 — 80 tūkst. klausītāju, raida popmūziku, sarunas un ziņas.

Kurzemes Radio pretendē uz īpašu "kurzemnieciskumu".

Kurzemes Radio apraides zona aptver visu Kurzemi, daļu Zemgales un Pierīgu. Notiek apraide Internetā.
thumb|Iepriekšējais logo

## Atsauces

## Ārējās saites
* Mājaslapa
Smilšu pulkstenis

thumb|150px|Smilšu pulkstenis 
**Smilšu pulkstenis** ir vienkāršs laika mērīšanas instruments. Sastāv no diviem stikla traukiem, kuri novietoti viens virs otra un savienoti ar šauru caurulīti. Vienā no traukiem ir iepildīta smilts vai cits birstošs materiāls. Smilts, kādā noteiktā laikā caur trauku savienojuma vietu, sabirst apakšējā traukā. Tad smilšu pulksteni jāapgriež otrādi un laika atskaite var sākties no jauna.

Dokumentālas liecības par smilšu pulksteņiem Eiropā ir, sākot ar 14. gs. Smilšu pulksteņu pielietojums bija plašs. Uz kuģiem tika izmantoti četru stundu smilšu pulksteņi (atbilst maiņas garumam) un 30 s pulksteņi (ātruma mērīšanai ar lagu).

Mūsdienās smilšu pulksteņu izmantošana ir mazinājusies.
Līvi (nozīmju atdalīšana)

**Līvi** var būt:

* līvi — Baltijas somugru tauta;
* Līvi — latviešu rokgrupa.
* Līvi — apdzīvota vieta Bikstu pagastā
* Līvi — apdzīvota vieta Drabešu pagastā
Akorans

**Akorans** (*Acoran*) bija Grankanārijas guanču galvenā dievība. Tenerifes salā to sauca par Ačamanu.
Hipatija

**Hipatija** (; *Ypatía*; dzimusi ap 355.–370. gadu, mirusi 415. gada martā) bija vēlā antīkā laikmeta filozofe, matemātiķe un astronome, kas darbojās Aleksandrijā, Romas impērijas Ēģiptes provincē. Viņa tiek uzskatīta par vienu no ievērojamākajām Aleksandrijas intelektuālajām autoritātēm un ir agrākā sieviete–matemātiķe, par kuras dzīvi un darbību saglabājušās salīdzinoši detalizētas ziņas. Hipatija bija saistīta ar neoplatonisma tradīciju un vadīja filozofijas skolu Aleksandrijā, kur mācīja matemātiku, astronomiju un filozofiju. Viņas tēvs Teons no Aleksandrijas bija matemātiķis un astronoms, un, iespējams, ietekmēja viņas izglītību un zinātnisko darbību. Lai gan Hipatijas oriģinālie darbi nav saglabājušies, vēsturiskie avoti liecina, ka viņa komentēja un rediģēja klasisko autoru matemātiskos un astronomiskos tekstus, kā arī piedalījās instrumentu, piemēram, astrolaba, pilnveidošanā un nodarbojās ar astronomijas un fizikas aprēķiniem.

Hipatijas dzīve un vardarbīgā nāve 415. gadā notika sarežģītu politisku un reliģisku konfliktu apstākļos Aleksandrijā, kur saspīlējums starp dažādām sabiedriskām un reliģiskām grupām bija īpaši augsts. Viņu nogalināja kristiešu pūlis, un šis notikums historiogrāfijā bieži tiek interpretēts kā simbolisks pagrieziena punkts vēlā antīkā laikmeta intelektuālajā vēsturē. Zinātnes un filozofijas vēsturē Hipatija kļuvusi par klasiskās izglītības un racionālās domas tradīcijas simbolu, kā arī vēlīnās antīkās pasaules pārejas laikā par intelektuālās brīvības tēlu.

## Zināmākie darbi
* "Astronomijas Kanons"
* Komentārs Diofanta darba "Aritmētika" 13. nodaļai
* Ptolemeja darba "Lielais darbs" Teona komentāra redakcija
* Eiklīda darba "Elementi" Teona komentāra redakcija
* Apolonija darbu komentāri

## Citāti
Hipatijai piedēvē izteikumu: 

## Atsauces

## Ārējās saites

* Hipatija no Aleksandrijas - Vēstures terminu skaidrojošā vārdnīca
* Hipatijas biogrāfija
* Filozofi internetā - Hipatija
* Resursi par Hipatiju internetā 
* Sievietes zinātnē
Imperators Ku

**Ku** (, ) bija leģendārs Ķīnas imperators, Dzeltenā Imperatora mazmazdēls, kurš valdīja no 2436. gadam p.m.ē. līdz 2366. gadam p.m.ē.

## Atsauces
Ku

**Ku** var būt:
* Kinofilmā Kin-dza-dza citplanētiešu valodā vārds "ku" aizstāj daudzus citus vārdus, to nozīmi jāminot no konteksta;
* Ku — imperators Ku;
* Ku — rezerfordija agrākais ķīmiskais simbols;
* Kurdu valodas ISO 639-1 kods.
Lēne

**Lēne** (, ) ir administratīvā iedalījuma vienības nosaukums Zviedrijā un līdz 2009. gadam arī Somijā (Somijas lēnes). Nosaukums burtiskā tulkojumā nozīmē "lēnis" (feods jeb feodāls zemes īpašums, ko senjors nodeva valdījumā vasalim).

## Skatīt arī
* Somijas lēnes
* Zviedrijas administratīvais iedalījums
Lēnis

**Lēnis** (no ) jeb **feods** (no ) ir zemes īpašums, ko viduslaikos senjors jeb kungs piešķīra savam vasalim jeb kalpam par iestāšanos bīskapa karapulkā.

## Ārējās saites
Džeimss I Stjuarts

**Džeimss I Stjuarts** (*James I*, dzimis , miris ) bija Skotijas, Anglijas un Īrijas karalis. Skotijā viņš kļuva par karali  kā **Džeimss VI**. Viņam tobrīd bija tikai viens gadiņš, un viņš tronī nomainīja savu māti Mariju I. Vairāki reģenti valdīja viņa nepilngadības laikā, kura oficiāli noslēdzās 1578. gadā. Tomēr viņš pilnu kontroli par valdību ieguva tikai 1581. gadā.  viņš kā Džeimss I kļuva par Anglijas un Īrijas karali, nomainot pēdējo Tjudoru dinastijas monarhu Elizabeti I, kurai nebija pēcnācēju. Viņš pēc tam Anglijā, Skotijā un Īrijā valdīja 22 gadus, bieži lietojot nosaukumu Lielbritānijas karalis.

Džeimsa I valdīšanas laikā 1605. gadā Anglijā notika t.s. Pulvermucas sazvērestība (*Gunpowder Plot*). Tika izvērsta Amerikas un Īrijas kolonizācija. Turpinājās literatūras uzplaukums, kurā darbojās Viljams Šekspīrs, Džons Donns, Bens Džonsons un Frānsiss Bēkons. Tika izdota Karaļa Džeimsa bībele — standarta bībeles teksts angļu valodā.

Dažos avotos Džeimss I tiek pieminēts arī kā **Jakobs I** vai **Džeikobs I** (*Iacobus I Stuart*).

## Tituli
Džeimsa tituli:
* Princis (*Prince James*, 19.06.1566. — 24.07.1567.)
* Rotezijas hercogs, Karikas grāfs, Renfrevas lords (*Duke of Rothesay, Earl of Carrick, Lord Renfrew*, 19.06.1566. — 24.07.1567.)
* Albanijas hercogs, Rosas grāfs, Ardmannočas lords (*Duke of Albany, Earl of Ross, Lord Ardmannoch*, 10.02.1567. — 24.07.1567.)
* Viņa Žēlastība Skotijas karalis Džeimss VI (*His Grace King James VI of Scots*, 24.07.1567. — 27.03.1625.)
* Viņa Majestāte Anglijas karalis Džeimss I (*His Majesty King James I of England*, 24.03.1603. — 27.03.1625.)

## Reģenti līdz karaļa pilngadībai
* Džeimss, Murejas grāfs (1567.-1570.)
* Matejs, Lenoksas grāfs (1570.-1571.)
* Džons, Maras grāfs (1571.-1572.)
* Džeimss, Mortonas grāfs (1572.-1581.)

## Ārējās saites

* Proclamation styling James I King of Great Britain on October 20, 1604
* James I, illustrated biography

## Literatūra

* Akrigg, G. P. V. *Jacobean Pageant: The Court of King James I*. New York: Atheneum. 1978. .
* Chambers, Robert. "James VI", Biographical Dictionary of Eminent Scotsmen. London: Blackie and Son. 1856
* Croft, Pauline (2003). *King James*. Basingstoke and New York: Palgrave Macmillan. .
* Fraser, Antonia. King James VI of Scotland, I of England. London: Weidenfeld and Nicolson. 1974. .
* Lee, Maurice. Great Britain's Solomon: James VI and I in his Three Kingdoms. Urbana: University of Illinois Press. 1990. . 
* Lynch, Michael. *Scotland: A New History*. Ebury Press. 1991. .
* Peck, Linda Levy. *Northampton: Patronage and Policy at the Court of James I.* Harper Collins. 1982. .
* Stewart, Alan (2003). *The Cradle King: A Life of James VI & I.* London: Chatto and Windus. .
* Williamson, David. The National Portrait Gallery History of the Kings and Queens of England. London: National Portrait Gallery. 1998. . 
* Willson, David Harris ([1956] 1963 ed). *King James VI & I.* London: Jonathan Cape Ltd. .

## Atsauces un piezīmes
Vanguard 1

**Vanguard 1** (no  "avangards") bija ceturtais Zemes mākslīgais pavadonis (otrais ASV) un ir vecākais mākslīgais objekts kosmosā, lai arī tas vairs nav aktīvs. Tas arī bija pirmais kosmiskais aparāts, kurš elektroenergiju ieguva ar saules bateriju palīdzību. Tas tika projektēts Vanguard projekta ietvaros, lai izmēģinātu nesējraķeti Vanguard un pētītu kosmosa vides iedarbību uz pavadoni. Starts notika , pirms tam bija divi neveiksmīgi analoģisku pavadoņu palaišanas mēģinājumi, kuros nesējraķete avarēja.

## Uzbūve
*Vanguard 1* bija alumīnija lode 152 mm diametrā ar masu 1,47 kg. Tajā bija 10 mW, 108 MHz radioraidītājs, kuram enerģiju deva dzīvsudraba-cinka baterija, kā arī 5 mW, 108,03 MHz raidītājs, kuru baroja seši saules bateriju elementi, kas piemontēti pavadoņa ārpusē. Kosmiskajam aparātam bija sešas antenas. Raidītāji tika izmantoti galvenokārt telemetrijas datu iegūšanai, bet to signālus arī izmantoja, lai noteiktu elektronu skaitu starp pavadoni un zemes stacijām. Aparātā bija arī divi termistori iekšējās temperatūras noteikšanai 16 dienu laikā, lai novērtētu siltumaizsardzības efektivitāti.

## Ārējās saites
* NSSDC Master Catalog
Beginnings: The Lost Tapes 1988–1991

**Beginnings: The Lost Tapes 1988-1991** ir Tupaka Šakura pēcnāves albums. Tas tika izdots , un tajā tika iekļautas vienas no pirmajām repera ierakstītajām dziesmām (no 1988. līdz 1991. gadam). Sākotnēji dziesmu kolekcija bija izdota 2000. gadā, tom\er dažas dienas pēc iznākšanas albums tika atsaukts no veikaliem autortiesību nesaskaņošanu dēļ ar Afēniju Šakuru.

## Dziesmu saraksts
# "Panther Power"
# "The Case of the Misplaced Mic"
# "Let Knowledge Drop"
# "Never Be Beat"
# "A Day in the Life"
# "My Burnin' Heart"
# "Minnie the Moocher"
# "The Case of the Misplaced Mic II"
# "Static [Extended Mix]"
# "Static [Playa Mix]"
Olavas apriņķis

**Olavas apriņķis** () ir apriņķis Polijas Lejassilēzijas vojevodistē. Robežojas ar Lejassilēzijas vojevodistes Stšelinas, Vroclavas un Olesņicas apriņķiem, kā arī Opoles vojevodistes Namislovas un Bžegas apriņķiem.
Klodzko

**Klodzko** (), vēsturiski arī **Glāca** () ir pilsēta Polijas dienvidrietumos, Lejassilēzijas vojevodistē uz dienvidiem no Vroclavas. Atrodas Klodzko ielejā (*Kotlina Kłodzka*) un ir tūrisma centrs. Atšķirībā no pārējās vojevodistes daļas vēsturiski un kulturāli atrodas Bohēmijā, nevis Silēzijā, kaut arī administratīvi kopš 1763. gada ir Silēzijas sastāvdaļa. Pilsētas centrā atrodas iespaidīga viduslaiku pils.

## Vēsture
Rakstos pilsēta pirmoreiz minēta 12. gadsimtā hronista Prāgas Kozmas rakstos kā *Cladzco*, kas 961. gadā esot piederējusi Sv. Adalberta tēvam Slavnīkam. Pilsēta vairākkārt nopostīta, jo bija strīdus objekts starp Bohēmiju un Poliju, bet vēlāk starp Austriju un Prūsiju. 1763. gadā tā iekļāvās Prūsijā, vēlāk Vācijā, kuras sastāvā palika līdz 1945. gadam, kad tā tika piešķirta Polijai, bet pilsētas vācu iedzīvotāji tika padzīti. 1945. gada maijā pilsētu centās anektēt Čehoslovākijas varas iestādes, tomēr PSRS rīkojumu dēļ tas neizdevās.

19. gadsimta beigās Glāca (Klodzko) kļuva par populāru tūrisma centru. 1907. - 1908. gadā Glācā apcietinājumā atradās vācu kreisais politiķis Kārlis Lībknehts (*Karl Liebknecht*, 1871 - 1919). Pilsētas arhitektūra maz cietusi Otrā pasaules kara laikā, tāpēc arī mūsdienās ir populārs tūrisma centrs.

## Fotogalerija

Attēls:Kłodzko w 1500 roku.JPG|1650. gads
Attēls:Kłodzko w 2. poł. XVIII w..JPG|1750. gads
Attēls:POPPEL(1852) p555 TOTALANSICHT VON GLATZ.jpg|1852. gads
Attēls:Oberring in Glatz in 20 Jh.jpg|1920. gads
Attēls:Klodzko 1943.jpg|1943. gads.
Attēls:2014 Kłodzko, ul. Łukasińskiego 01.JPG|2014. gads


## Atsauces

## Ārējās saites
Sociālais nodoklis

**Sociālais [[nodoklis]]** Latvijā bija obligāts maksājums valsts speciālajā sociālās apdrošināšanas budžetā, kas radīja sociāli apdrošinātās personas tiesības uz šādiem pakalpojumiem:
# vecuma pensiju;
# invaliditātes pensiju;
# apgādnieka zaudējuma pensiju;
# slimības pabalstu;
# maternitātes pabalstu;
# maksājumiem bezdarba gadījumā;
# apbedīšanas pabalstu.

## Terminoloģija
Meklējot informāciju par sociālo nodokli ir svarīgi nejaukt likumu *par sociālo nodokli* ar likumu *par valsts sociālo apdrošināšanu*, pirmais ir novecojis, to ir nomainījis otrais. Piemēram, sociālā nodokļa definīcija šajā rakstā ir dota no novecojušā likuma *par sociālo nodokli*, jo likums *par valsts sociālo apdrošināšanu* piemin tikai *obligātās iemaksas*. Šķiet, ka arī angļu valodā šādu praksi sauc par *[[:en:social insurance|social insurance]]*, respektīvi, "sociālo apdrošināšanu" taču finansiālais pamats tai jebkurā gadījumā ir nodokļi.

## Sociālā nodokļa likme
Saskaņā ar likumu "Par valsts sociālo apdrošināšanu":
# Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 34,09 %, no kuriem 23,59 % maksā darba devējs un 10.5 % — darba ņēmējs. 
# Obligāto iemaksu likmi obligāti sociāli apdrošināmajām personām un tās sadalījumu pa sociālās apdrošināšanas veidiem nākamajam gadam nosaka Ministru kabinets. 
# Brīvprātīgo iemaksu likme ir Ministru kabineta noteiktā likme pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai.

## Atsauces
B'nai B'rith

thumb|220px|B'nai B'rith dalībnieka sertifikāts (1876).

**B’nai B’rith**, arī *Benē Berith* pirmskara Latvijā (ivritā: בני ברית, „Derības dēlu savienība“) ir starptautiska ebreju organizācija ar humanitāriem un labdarības mērķiem aptuveni 58 pasaules valstīs. *B’nai B’rith Europe* sastāvā ir ap 7000 dalībnieku, tās ložas ir 28 Eiropas valstīs, arī Latvijas Republikā. Struktūras un principu ziņā radniecīga brīvmūrnieku ložām, kaut arī nav nekādas organizatoriskas saistības starp šīm kustībām. Organizācijas simbols ir menora (septiņzaru svēčturis). Publicē mēnešrakstu *B’nai B’rith International Jewish Monthly*. Vašingtonā organizācija uztur Ebreju vēstures muzeju *B’nai B’rith Klutznick National Jewish Museum*.

## Vēsture

* 1843. gada 13. oktobrī to Ņujorkā dibinājuši 12 ebreju ieceļotāji no Vācijas kā neatkarīgu ebreju ložu *Die Bundesbrüder* ("Savienības brāļi") iecietības, cilvēcības un labdarības veicināšanai. Sākotnējā darbība bija vērsta uz slimnīcu un nespējinieku namu veidošanu. 
* 1901. gadā tika izveidots fonds Austrumeiropas ebreju ieceļotāju izvietošanai visā ASV teritorijā. 
* Kopš 1913. gada būtiska darbības joma bija cīņa pret antisemītismu ("Anti-Defamation League"). 
* Kopš 1897. gada *B’nai B’rith* tika atvērta arī sievietēm, kā neatkarīga organizācija pastāv arī *B’nai B’rith Women* tikai sievietēm. 
* B'nai B'rith ir aktīvi darbojusies, lai stiprinātu saites starp ebreju diasporas organizācijām un Izraēlas valsti kopš tās dibināšanas 1948. gadā. 
* 2001. gadā notika B'nai B'rith Eiropas ģenerālā asambleja. 
* Rīgas loža dibināta 1998. gada 16. jūnijā un tā ir daudz darījusi Rīgas slimnīcas *[[Bikur Cholim]]* pilnveidošanā.

## ''B’nai B’rith Europe'' pamatmērķi

* Cilvēktiesību aizstāvība un cīņa pret antisemītismu, rasismu un ksenofobiju,
* Izraēlas valsts aizstāvība,
* Humanitārā palīdzība Austrumeiropai un Izraēlai,
* Darbība ebreju identitātes, kultūras un vēsturiskā mantojuma attīstībai.

## Ārējās saites
* B’nai B’rith mājas lapa
* ''B’nai B’rith Europe'' mājas lapa
* Rīgas loža
* B'nai B'rith jauniešu organizācija
* Judah L. Magnes muzejs
ICI House

***ICI House*** jeb ***Orica House*** ir biroju ēka Melburnas austrumu daļā, Viktorijā, Austrālijā. Ēkas kopējais augstums ir 81 metrs un tai ir 19 stāvi. 

1958. gadā pēc pabeigšanas tā bija Austrālijas augstākā celtne un pirmā ēka, kas pārspēja ilgo Melburnas augstuma rekordu.
Džeimss V Stjuarts

**Džeimss V**, arī **Jakobs V** un **Džeikobs V** ( vai , dzimis , miris  ) bija Skotijas karalis no 1513. līdz 1542. gadam.

Kļūdams par karali pusotra gada vecumā, valdīšanas pirmajā periodā Skotiju pārvaldīja reģenti un valstī nnotika cīņa starp profranču un proangļu frakcijām. Sākot valdīt patstāvīgi, nostājās Francijas pusē. Skoti 1542. gada septembrī tomēr tika sakauti Solvejmosas kaujā, bet Džeimss V īsi pēc tam mira no slimības.

Džeimsa tituli:
* Princis Džeimss (*Prince James Stewart*, *Prince and Great Steward of Scotland*)
* Karikas grāfs (*Earl of Carrick*)
* Renfrevas lords (*Lord Renfrew*)
* Rotezijas hercogs (*Duke of Rothesay*, no 1512. gada 4. oktobra līdz 1513. gada 9. septembrim)
* Viņa Žēlastība Skotijas karalis Džeimss I (*His Grace The King James V of Scotland*, 09.09.1513.—14.12.1542.)

## Reģenti līdz karaļa pilngadībai

* Margarita Tjudora (*Margaret Tudor*, reģente: 1513.-1514.)
* Džons, Olbani hercogs (*John Stewart, Duke of Albany*, reģents: 1515.-1524.)
* Arčibalds, Angusas grāfs (*Archibald Douglas, 6th Earl of Angus*, reģents: 1525.-1528.)

## Ārējās saites

## Literatūra
* Donaldson, Gordon. Scotland: James V to James VII. Edinburgh: Oliver & Boyd. 1965
Muhameds Ali Reda

**Muhameds Ali Reda** (dzimis  Kairā, Ēģiptē) ir Ēģiptes bokseris, kas 2004. gada Vasaras olimpiskajās spēlēs piedalījās smagsvara klasē (pāri 92 kg) un ieguva sudraba medaļu.
Neapliekamais minimums

Iedzīvotāju ienākuma nodokļa kontekstā tiek aplūkots maksātāja gada **neapliekamais minimums**, kas praksē tiek sadalīts pa mēnešiem (pieņemot, ka algas parasti maksā pa mēnešiem). 
## Likme mūsdienu Lavijā
Saskaņā ar likuma "Par iedzīvotāju ienākuma nodokli" 12.panta pirmo daļu un 13.panta pirmās daļas 1.punktu. Sākot ar 2011. gada 1. janvāri, mēneša neapliekamais minimums ir 45Ls . Atvieglojums par apgādājamu personu ir — 70 Ls. 

## Atsauces
Ienākuma nodoklis Latvijā

**Ienākuma nodoklis** ir nodoklis, ar ko apliek fizisku vai juridisku personu gūtos ienākumus. Nodokļu sistēma Latvijā balstās uz Latvijas Republikas Saeimas pieņemto likumu *Par nodokļiem un nodevām*, kurš tika pieņemts 1995. gada 2. februārī un stājās spēkā tā paša gada 1. aprīlī. Kopumā pēc likuma ir noteikti 15 dažāda veida nodokļi, kuri veido Latvijas nodokļu un nodevu sistēmu, tajā ieskaitot divu veidu ienākumu nodokļus — iedzīvotāju ienākuma nodokli (IIN), un uzņēmumu ienākumu nodokli (UIN). 2017. gada valsts budžeta izstrādes likumprojektā ienākuma nodoklis sastādīja *800 274 400 eiro* no kopējā Latvijas 2017. gada budžeta.

## Iedzīvotāju ienākuma nodoklis
No iedzīvotāja ienākumiem pēc sociālā nodokļa nomaksas (11%), neapliekamā minimuma (60 eiro, 2017. gadā), kā arī atvieglojumu par apgādājamām personām (175 eiro par vienu personu 2017. gadā) atskaitīšanas, iedzīvotāju ienākuma nodokļa (IIN) likme sastāda 23% (01.01.2017). Latvijas Republikas likumā "Par iedzīvotāja ienākuma nodokli" tiek noteiktas sešas pozīcijas no kā IIN sastāv:
* algas nodokļa, ko par darbinieka gūtajiem ienākumiem aprēķina un maksā darba devējs;
* nodokļa par ienākumiem no saimnieciskās darbības, ja tie nav uzņēmumu ienākuma nodokļa objekts, un nodokļa no citiem ienākuma avotiem;
* nodokļa par ienākumu no kapitāla, tajā skaitā nodokļa no kapitāla pieauguma;
* patentmaksas par atsevišķu veidu saimnieciskās darbības veikšanu;
* mikrouzņēmumu nodokļa daļas atbilstoši Mikrouzņēmumu nodokļa likumam;
* sezonas laukstrādnieku ienākuma nodokļa.
2017. gada 11 mēnešos valsts budžeta ieņēmumi no iedzīvotāju ienākuma nodokļa iemaksām bija par 11,5% jeb 157,61 milj. eiro lielāki, salīdzinot ar 2016. gadu. Katru gadu no 1. marta nodokļu maksātāji var iesniegt Valsts ieņēmumu dienestam (VID) gada ienākumu deklarāciju un atgūt pārmaksāto vai rezumējošā kārtībā samaksāto nodokļa summu. 2017. gada 11 mēnešos iedzīvotājiem jau  tika atmaksāti pārmaksātie nodokļi 116,16 milj. eiro apmērā, kas ir par 30% vairāk nekā 2016. gadā.

2017. gadā tika pieņemti grozījumi likumā *Par iedzīvotāju ienākuma nodokli*, kas nosaka, ka no 2018. gada Latvijā tiks ieviests diferencētais iedzīvotāju nodoklis. No 2018. gada 1. janvāra IIN likme tiks aprēķināta, balstoties uz personas ienākumiem. Ienākumiem līdz 20 000 eiro IIN likme būs 20% apmērā, līdz 55 000 eiro — 23%, bet gada ienākumiem virs 55 000 eiro — 31,4%.

## Uzņēmumu ienākuma nodoklis
Uzņēmuma ienākuma nodoklis tiek iekasēts no uzņēmumu peļņas vai zaudējumiem. 2017. gadā UIN likme bija 15%. Pašlaik spēkā esošais Saeimas pieņemtais likums *Par uzņēmumu ienākuma nodokli* zaudēs savu spēka esamību no 2018. gada 1. janvārī. Pēc Ministru Kabineta pieņemtajiem likuma grozījumiem, no 2018. gada uzņēmumu reinvestētajai peļņai UIN likme netiks piemērota. Uzņēmumu ienākumu nodoklis tiks iekasēts gadījumos, kad uzņēmumi izmantos dividendes vai veiks naudas izmaksas, kas vērstas uz peļņas sadali.

## Atsauces
Untouchable

***Untouchable*** ir amerikāņu repera 2Pac singls, kas izdots pēc viņa nāves. Šis ir pirmais singls un pēc skaita pirmā dziesma no albuma "Pac's Life". Oriģinālā versijā dziesmu dzied 2Pac un Krayzie Bone, bet šī dziesma ir remikss, ko izpilda 2Pac un Swizz Beatz. Dziesma debitējā Hot R&B/Hip Hop Singles topa 91. vietā un vēlāk ierindojās 21. vietā.

## Dziesmu saraksts
# "Untouchable" (Remix — Clean) — 3:54
# "Untouchable" (Remix — Dirty) — 3:54

## Ārējās saites
* Singls vietnē *[[Discogs]]*
Altenbergas bobsleja, kamaniņu un skeletona trase

[thumb|right|300px|[Bobslejs|Bobsleja (priekšplānā) un vīriešu kamaniņu sporta (fonā) trases savienojas pirms 1. līkuma.]]
**Altenbergas bobsleja, kamaniņu un skeletona trase** () ir bobsleja, kamaniņu un skeletona trase Altenbergā, Vācijā.

## Vēsture
Altenbergā pirmās bobsleja sacīkstes notika 1908. gadā, dabīgā ledus trasē. 1970. gadu beigās austrumvācieši, kuri jau tā sasniedza labus rezultātus kamaniņu sportā, sāka labi braukt arī bobslejā. 1976. un 1980. gadā austrumvācieši ieguva sešas medaļas ziemas olimpiskajās spēlēs. Starp 1977. un 1979. gadu tika izcīnītas piecas FIBT pasaules čempionāta medaļas. Mēģinot uzlabot VDR centienus izcīnīt vairāk bobsleja un kamaniņu sporta medaļu gan Olimpiskajās spēlēs, gan sporta veidu attiecīgajos pasaules čempionātos, tika uzbūvēta trase. Trases būvniecību uzraudzīja toreizējais Stasi (Valsts Drošības Ministrijas Austrumvācijā) ministrs Ērihs Milke.

Būvniecība sākās 1981. gadā. Trasi apsargāja dzeloņstiepļu žogi un apbruņotie Landstreitkräfte (VDR Nacionālās Tautas Armijas) karavīri ar Milkes uzraudzību. 1983. gadā, būvniecība bija pabeigta, bet mēģinājumi - neveiksmīgi. Tā rezultātā 11. un 12. līkumu iznīcināja un uzbūvēja no jauna. Tikai 1986. gada beigās trase bija pabeigta. Trase izgāja homologāciju gan FIBT, gan FIL nākamgad. Vīrieši-skeletonisti pirmo reizi piedalījās sacensībās Altenbergā 1992. gadā. 1997. gadā sieviešu kamaniņu sporta starts tika izveidots pirms trešā līkuma. No 1989. līdz 1996. gadam šiem nolūkiem tika lietots vīriešu kamaniņu divnieku starts. Sieviešu skeletona sacensības pirmoreiz Altenbergā tika aizvadītas 1999. gadā, bet sievietes-bobslejistes šajā trasē debitēja nākamgad. 2007. gada vasarā tika pārveidots 18. līkums, kā arī tika pievienots finiša līkums ar taisni.

## Trases tehniskās detaļas
Trasi saldē četri atdzesēšanas kondenstatori, katrs ar 200 kW (268 hp) lielu jaudu, kas saglabā trases ledu līdz pat +20&nbsp;°C.  Tās uzglabāšanas tilpnēs ietilpst 45 tonnas amonjaka, kas ir ekvivalents daudzums 12 000 ledusskapjiem. Trasē atrodas piecdesmit sensori, lai personāls varētu pēc iespējas ātrāk noreaģēt, ja notiek kas slikts. Šo sensoru rādījumus varēja redzēt videonovērošanā, lai uzlabotu trases drošību. Trases saldēšana sākas oktobrī, izmantojot astoņus strādniekus, kuriem nedēļas laikā ir jāuzklāj 2-6 cm biezs ledus slānis of -13&nbsp;°C lielā salā.

## Trases garumi un līkumi

Trases vertikālais kritums ir 122,22 metri ar maksimālo slīpumu 15% apmērā un vidējo slīpumu 8,66% apmērā.

## Līkumu nosaukumi
1.-3., 9., 11.-14., un 18. līkumam nav nosaukuma.

Pēc 18. līkuma ir Bremstrecke, kas ir arī finiša taisne.

## Trases rekordi

## Čempionāti
* Pasaules čempionāts bobslejā un skeletonā: 
** 1991 (vīriešu bobslejs);
** 1994 (vīriešu skeletons);
** 2000 (vīriešu bobslejs);
** 2008
* FIL Eiropas čempionāts:
** 2002
* FIL pasaules čempionāts:
** 1996

## Atsauces

## Ārējās saites
* Oficiālā mājaslapa
Norfolkas Sala

**Norfolkas Sala** (, norfolkiešu: *Norfuk Ailen*), pilnajā nosaukumā **Norfolkas Salas Teritorija** (*Teratri a' Norf'k Ailen*), ir viena no Austrālijas ārējām teritorijām, kas aizņem pašu Norfolkas salu, kā arī netālās Nipīena un Filipa salas.

.
Salas simbols ir Dažādlapu araukārija, kas attēlota karogā.

## Atsauces

## Ārējās saites
Džons Bonems

**Džons Henrijs "Bonzo" Bonems** (;  — ) bija angļu bundzinieks. Viņš spēlēja bungas grupā "Led Zeppelin".

## Dzīve un karjera
### Pirmie gadi
Bonems piedzima Redičā, Lielbritānijā. Viņš iemācījās spēlēt bungas piecu gadu vecumā. Viņa bungas bija paštaisītas. Tās tika veidotas no konteineriem un kafijas kārbām. Pirmās īstās bungas Bonems ieguva piecpadsmit gadu vecumā. Viņš nekad nemācījās bungu spēli, lai gan pusaudža gados lūdza padomus dažiem pieredzējušākiem bundziniekiem. 1964. gadā Bonems pievienojās savai pirmajai grupai "Terry Web and the Spiders". Dejojot Kiderminsterā viņš satika savu topošo sievu Petu Filipsu. Viņš vēlāk piedalījās daudzās citās grupās un vairākās no tām sadarbojās ar Robertu Plāntu.

### Led Zeppelin
Bonems kļuva par "Led Zeppelin" biedru, jo viņu grupas bundzinieka vietai ieteica Roberts Plānts. Grupas pirmās ASV koncertturnejas laikā Bonems satika grupas "Vanilla Fudge" bundzinieku Kermainu Epaisu, kurš viņam ieteica "Ludwig" bungas, kuras Bonems lietoja visu savu atlikušo karjeru. Viņa pazīstamais bungu solo ilga līdz pat pusstundai un tajā tika lietotas plaukstas, lai izveidotu dažādus skaņu efektus.

### Nāve
 Bonems kopā ar grupas asistentu Reksu Kingu devās uz studiju, lai piedalītos ASV turnejas mēģinājumos. Brauciena laikā Bonems palūdza apstāties, lai pabrokastotu. Brokastu laikā viņš iedzēra četrus četrkāršos degvīnus (kopā apmēram 400 ml) kopā ar šķiņķa ruleti. Pēc iekošanās šķiņķī viņš pateica savam asistentam: "Brokastis." Nokļūstot studijā Bonems turpināja daudz dzert. Vēlu vakarā mēģinājumi beidzās un grupa devās uz Peidža māju. Pēc pusnakts Bonems aizmiga un tika aizvests uz gultu. Bendži Lefevrs (kurš aizvietoja Ričardu Koulu kā turnejas menedžeri) un Džons Pols Džonss atrada Bonemu mirušu nākamajā rītā. Viņš bija 32 gadus vecs. Nāves iemesls bija nosmakšana, jo viņa vēmekļi bloķēja elpceļus. Viņš tika kremēts . Par spīti baumām, ka Bonemu kāds aizvietos, atlikušie grupas biedri nolēma beigt "Led Zeppelin" darbību līdz ar Bonema nāvi.

### Ģimene
Bonema māsa Debora (dzimusi 1962. gadā) ir dziedātāja un dzejniece. Viņa brālis Miks (1951—2000) bija diskžokejs un fotogrāfs. Džona Bonema dēls Džeisons (dzimis 1966. gadā) kļuva par bundzinieku un spēlēja bungas "Led Zeppelin" atkalapvienošanās koncertā 2007. gadā. Bonema meita Zoja ir dziedātāja un dzejniece. Tāpat kā Džeisons, viņa pārstāv savu tēvu ar "Led Zeppelin" saistītos pasākumos un apbalvošanas ceremonijās.

## Atsauces
Norfolkiešu valoda

**Norfolkiešu valoda** jeb **norfuka** ir kreoliskā valoda, ko prot daļa Norfolkas Salas vietējo iedzīvotāju. Valoda ir radusies Pitkērnā, angļu valodai sajaucoties ar taitiešu valodu. Norfolkiešu valoda ir viena no Norfolkas Salas oficiālajām valodām.
Aizbaikāla novads

**Aizbaikāla novads** () ir viens no Krievijas Federācijas novadiem Tālo Austrumu federālajā apgabalā. Tas robežojas ar Burjatiju un Irkutskas apgabalu rietumos, Sahas Republiku ziemeļos, Amūras apgabalu austrumos, kā arī Ķīnu dienvidaustrumos un Mongoliju dienvidos. Tika izveidots 2008. gada 1. martā, apvienojot Agas Burjatu autonomo apvidu ar Čitas apgabalu.

## Pilsētas

### Karte

## Ārējās saites